-Ամեն սցենար առկա իրավիճակում հնարավոր է: Ակնհայտ է, որ հատկապես ատոմակայանի ծրագրով ռուս-թուրքական մերձեցումը դառնում է երկարաժամկետ և բավական կուռ նախագիծ: Դա ընթացիկ, աշխարհաքաղաքական վերադասավորումներին արձագանքելու պրոցեսից վերածվում է երկարաժամկետ և ռազմավարական համագործակցության: Այդ համատեքստում հայկական շահերը Ռուսաստանի համար կարող են դառնալ փոքր և անկարևոր, և եթե նկատի ունենանք, որ դրանք երբեք էլ Մոսկվայի համար մեծ նշանակություն չեն ունեցել` ապա սցենարն առավել իրատեսական է դառնում: Պատմությունը կրկնվելու հատկություն ունի։ Մոսկվայում պատմության մեջ քիչ են ցուցաբերել ճիշտ զգացողություն, թե ովքեր են իրենց հիմնական հակառակորդներն ու հիմնական բարեկամները և այդ առումով կարծես հիմա քիչ բան է փոխվել: Ամեն պարագայում Հայաստանը հիմա նոր, շատ ավելի վտանգավոր հեռանկարի է բախվում և այդ մասին պետք է Երևանում սկսեն ավելի լավ մտածել: